PATVIRTINTA

Ežerėlio pagrindinės mokyklos

direktoriaus 2019 m. rugsėjo 02 d.

įsakymu Nr. V

**KAUNO R. EŽERĖLIO PAGRINDINĖS MOKYKLOS**

**SOCIALINĖS-PILIETINĖS VEIKLOS ORGANIZAVIMO**

**TVARKOS APRAŠAS 2019–2020 M. M.**

**I. BENDROSIOS NUOSTATOS**

1. Kauno r. Ežerėlio pagrindinės mokyklos (toliau – mokyklos) socialinės-pilietinės veiklos organizavimo tvarkos aprašas (toliau - Aprašas) parengtas vadovaujantis Bendraisiais ugdymo planais, Mokyklos 2019–2020 mokslo metų pradinio ir pagrindinio ugdymo programų ugdymo planu. Aprašas reglamentuoja 5–10 klasių mokinių socialinę-pilietinę veiklą.

2. Socialinė pilietinė veikla yra neatskiriama bendrojo pagrindinio ugdymo dalis ir įtraukiama į mokyklos ugdymo planą, siejama su mokyklos tikslais, bendruomenės poreikiais, kultūrinėmis ir savirealizacijos programomis, tradicijomis, turimomis sąlygomis

3. Socialinės-pilietinės veiklos tikslas – ugdyti mokinių praktines socialines kompetencijas, motyvaciją dalyvauti mokyklos ir vietos bendruomenės veiklose.

4. Uždaviniai:

4.1. Stiprinti demokratinę mokyklos kultūrą;

4.2. Ugdyti ir puoselėti mokinių tautinį ir pilietinį sąmoningumą, skatinti tautinę saviraišką;

4.3. Didinti mokinių visuomeninį aktyvumą;

4.4. Formuoti mokinių vertybines nuostatas, bendrąsias kompetencijas.

**II. SOCIALINĖS-PILIETINĖS VEIKLOS**

**ORGANIZAVIMAS IR VYKDYMAS**

5. 5–10 klasių mokiniams socialinė-pilietinė veikla yra privaloma. Šiai veiklai mokiniai privalo skirti ne mažesnį valandų skaičių per mokslo metus kaip 10 val. Ją mokiniai gali atlikti savarankiškai arba grupelėmis mokykloje ar už mokyklos ribų.

6. Socialinė-pilietinė veikla orientuota:

6.1. 5–6 klasių mokiniams į mokinių socialinių ryšių kūrimą ir stiprinimą pačioje klasės mokyklos bendruomenėje;

6.2. 7–8 klasių mokiniams į mokinių pilietiškumo bei atsakingo dalyvavimo gebėjimų ugdymąsi, dalyvaujant mokyklos savivaldoje, vietos bendruomenės, jaunimo organizacijų veikloje;

6.3. 9–10 klasių mokiniams į platesnio visuomeninio konteksto suvokimą, aktyvumo, motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus.

7. Socialinę-pilietinę veiklą organizuoja visi mokyklos darbuotojai: administracija, pagalbos mokiniui specialistai, klasių vadovai, dalykų mokytojai, bibliotekininkė ir kt.

8. Socialinę-pilietinę veiklą koordinuoja direktoriaus pavaduotoja ugdymui.

9. Klasių vadovai, rugsėjo mėnesį metodinėje grupėje aptaria socialinės-pilietinės veiklos organizacinius klausimus, susitaria dėl pagrindinių veiklos krypčių. Klasių valandėlių metu aptaria su mokiniais socialinės-pilietinės veiklos vykdymą, supažindina su mokyklos siūlomomis socialinės pilietinės veiklos formomis.

10. Mokykloje siūlomos šios socialinės-pilietinės veiklos kryptys ir formos:

|  |  |  |
| --- | --- | --- |
| **Kryptis** | **Forma** | **Atsakingi** |
| ***Pilietinė*** | Dalyvavimas mokyklos savivaldoje  | Mokinių tarybos veiklos koordinatorė, Mokyklos tarybos pirmininkas  |
| Pilietinių iniciatyvų (kapinių tvarkymo, valstybinių švenčių ir atmintinų datų mokykloje paminėjimo) organizavimas/aktyvus dalyvavimas  | Klasių vadovai, istorijos mokytoja, kiti mokytojai |
| Dalyvavimas pilietinio ugdymo, prevenciniuose, socialiniuose projektuose  | Klasių vadovai, mokytojai, pagalbos specialistai |
| ***Pagalba mokykloje*** | Individuali pagalba mokymosi sunkumų turintiems ar žemesnių klasių mokiniams  | Klasių vadovai, mokytojai, pagalbos specialistai  |
| Pagalba bibliotekoje  | Bibliotekininkė  |
| Pagalba mokyklos muziejuje  | Istorijos mokytoja  |
| Pagalba rengiant stendus, dalyvavimas interjero atnaujinime  | Klasių vadovai, mokytojai, pagalbos specialistai  |
| Budėjimas pertraukų metu  | Klasių vadovai, administracija, pagalbos specialistai  |
| Savanoriška veikla su vaikais prailgintos dienos grupėje (užsiėmimų organizavimas ir kt.)  | Prailgintos dienos grupės vadovė, klasių vadovai, pagalbos specialistai |
|

|  |
| --- |
| ***Socialinė pagalba vietos bendruomenėje, rajone*** |

 | Dalyvavimas Kauno r. mokinių gerumo akcijoje „Atverkime širdis“, akcijos renginių organizavimas mokykloje  | Administracija, Mokinių tarybos veiklos koordinatorė, klasių vadovai  |
| Savanoriška veikla Ežerėlio vaikų lopšelyje-darželyje  | Klasių vadovai, Ežerėlio vaikų lopšelio – darželio direktorė |
| Savanorystė su neįgaliais bei vienišais ir senais žmonėmis.  | Administracija, klasių vadovai, Ežerėlio slaugos namų direktorė, mokinių tarybos veiklos koordinatorė |
|

|  |
| --- |
| ***Ekologinė– aplinkosauginė veikla*** |

 | Mokyklos aplinkos tvarkymas.  | Administracija, Klasių vadovai |
| Ežerėlio miestelio aplinkos tvarkymas (akcija ,,Darom“).  | Administracija, klasių vadovai, Ežerėlio seniūnė  |
| Dalyvavimas miesto ar respublikinėse ekologinėse akcijose, projektuose.  | Klasių vadovai, mokytojai  |
| Klasės aplinkos puoselėjimas ir tvarkymas.  | Klasių vadovai, mokytojai  |

**III. SOCIALINĖS-PILIETINĖS VEIKLOS FIKSAVIMAS IR ATSISKAITYMAS**

11. Socialinės-pilietinės veiklos atlikimą patvirtina užpildytas „Socialinės-pilietinės veiklos apskaitos lapas“ (Priedas Nr.1). Už savo apskaitos lapo pildymą atsakingas mokinys.

12. Veiklos atlikimą už mokyklos ribų patvirtina atitinkama institucija, pateikdama raštą su atsakingo asmens parašu ir spaudu arba pildydama mokinio „Socialinės-pilietinės veiklos apskaitos lapą“.

13. Klasės vadovas vykdo socialinės-pilietinės veiklos apskaitą ir kontrolę:

13.1. fiksuoja valandas elektroniniame dienyne skiltyje ,,Socialinė-pilietinė veikla” (pagal iš mokinių gautus ,,Socialinės-pilietinės veiklos apskaitos lapus“.

13.2. likus 1 mėnesiui iki pusmečio ir/ar mokslo metų pabaigos, peržiūri auklėtinių socialinės ir pilietinės veiklos suvestinę, mokinių ,,Socialinės-pilietinės veiklos apskaitos lapus“, nesurinkusius reikiamo skaičiaus socialinės-pilietinės veiklos valandų, nukreipiamas atlikti mokyklai naudingą darbą.

14. Pagrindinio ugdymo baigiamosios klasės (10 klasės) mokinys, turintis patenkinamus visų atitinkamos ugdymo programos dalykų, nurodytų ugdymo plane, metinius įvertinimus ir atlikęs socialinę-pilietinę veiklą, laikomas baigusiu atitinkamą ugdymo programą.

15. Socialinė-pilietinė veikla, kaip sudėtinė mokinio ugdymo plano dalis, įrašoma į mokymosi pasiekimų ir pagrindinio išsilavinimo pažymėjimą.

**VI. BAIGIAMOSIOS NUOSTATOS**

16. Klasių vadovai:

 16.1. mokiniams, baigus pagrindinio ugdymo programą, ,,Socialinės-pilietinės veiklos apskaitos lapą“ įsega į mokinių asmeninius aplankus/bylas;

16.2. mokiniui keičiant mokyklą, mokslo metų eigoje ar jiems pasibaigus, sutvarko veiklos

,,Socialinės-pilietinės veiklos apskaitos lapą“ ir jį atiduoda mokiniui.

17. Mokslo metų pabaigoje, mokinius, ypač aktyviai dalyvavusius (socialinei-pilietinei veiklai skyrę 20 ir daugiau valandų) socialinėje-pilietinėje veikloje, siūlo mokyklos direktoriui apdovanoti padėkomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ***Priedas Nr. 1***

**KAUNO RAJONO EŽERĖLIO PAGRINDINĖS MOKYKLOS**

\_\_\_\_\_\_\_\_\_\_ klasės mokinio(-ės) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **SOCIALINĖS-PILIETINĖS VEIKLOS 201 / 201 m. m. APSKAITOS LAPAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Veiklos pavadinimas, vieta** | **Data (metai, mėn.)** | **Val. skaičius** | **Veiklai vadovavusio asmens vardas, pavardė** | **Parašas** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Iš viso valandų: \_\_\_\_\_\_\_\_\_\_

Data: \_\_\_\_\_\_\_\_\_\_\_ Klasės auklėtojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas pavardė, parašas)